techiaith/cofnodycynulliad_en-cy huggingface dataset:
English: First Minister, one of the big calls that has been made in recent weeks is obviously the changing restrictions over the Christmas period by the four nations of the United Kingdom. The situation here in Wales has moved on since that call was made, and I respect the climate in which that call was made by your good self as the First Minister. What do you think the public's reaction is to, and perception of, those changes that will happen over Christmas, given the circumstances that the Welsh Government obviously outline Wales is facing at the moment, both in its health service, the national health service here in Wales, but also the community transmission rates?
Welsh: Prif Weinidog, un o'r penderfyniadau mawr a wnaed yn yr wythnosau diwethaf yn amlwg yw newid y cyfyngiadau dros gyfnod y Nadolig gan bedair gwlad y Deyrnas Unedig. Mae'r sefyllfa yma yng Nghymru wedi symud ymlaen ers gwneud y penderfyniad hwnnw, ac rwy'n parchu'r sefyllfa y gwnaed y penderfyniad hwnnw ynddi gennych chi fel y Prif Weinidog. Beth ydych chi'n feddwl yw ymateb y cyhoedd i'r newidiadau hynny a fydd yn digwydd dros y Nadolig, a'u tybiaeth ohonyn nhw, o gofio'r amgylchiadau y mae Llywodraeth Cymru yn amlwg yn amlinellu bod Cymru yn eu hwynebu ar hyn o bryd, yn ei gwasanaeth iechyd, y gwasanaeth iechyd gwladol yma yng Nghymru, ond hefyd y cyfraddau trosglwyddo cymunedol?
English: First Minister, I see on the 1 o'clock news today that Michael Gove is going to be writing to you shortly, to see whether there's going to be any development of the four-nation approach to Christmas. At the same time, we see across the UK and across Europe, and indeed in other parts of the world, significant actions being taken by Governments there, who are affected in exactly the same way as we are now, with increasing infection rates, but also the increasing public anxiety that actually exists. I'm wondering, First Minister, what you might be saying to Michael Gove in terms of how we might co-operate, but also what lessons are there that we can learn from what is happening in the rest of the world at the moment, where they're facing an almost identical, very similar situation to ourselves.
Welsh: Prif Weinidog, rwy'n gweld ar y newyddion 1 o'r gloch heddiw y bydd Michael Gove yn ysgrifennu atoch chi yn fuan, i weld a fydd unrhyw ddatblygiad o'r dull pedair gwlad ar gyfer y Nadolig. Ar yr un pryd, rydym ni'n gweld ledled y DU a ledled Ewrop, ac mewn rhannau eraill o'r byd yn wir, gamau sylweddol yn cael eu cymryd gan Lywodraethau yno, sy'n cael eu heffeithio yn yr un ffordd yn union ag yr ydym ni'n cael ein heffeithio nawr, gyda chyfraddau heintio sy'n cynyddu, ond hefyd y pryder cynyddol sy'n bodoli ymhlith y cyhoedd. Rwy'n meddwl tybed, Prif Weinidog, beth allech chi fod yn ei ddweud wrth Michael Gove o ran sut y gallem ni gydweithredu, ond hefyd pa wersi sydd yna y gallwn ni eu dysgu o'r hyn sy'n digwydd yng ngweddill y byd ar hyn o bryd, lle maen nhw'n wynebu sefyllfa debyg iawn, bron yn union yr un fath â ninnau.
English: Well, the lesson, Llywydd, that I draw from the rest of the world is exactly the point that Mick Antoniw made, that Governments across Europe and more widely are having to take action in the face of the resurgence of this virus during winter conditions, with a virulence that was not predicted in the modelling that was carried out in many parts of the world. And, of course, we watched very carefully what happened yesterday in Germany, in Holland, in Italy. And I will be discussing with Michael Gove, directly, later today whether the four-nation agreement that we struck continues to have marginally more advantages than disadvantages, or whether there is a different balance that we ought to strike. In either direction, Llywydd, harm is done. Harm is done whether people get together over Christmas in a way that isn't responsible and doesn't observe all the advice we have given to people, or, if we seek to prevent people from meeting over Christmas, a different sort of harm will be done - to people's sense of mental health, to people's sense of how they can survive through this incredibly difficult year together. It is not at all a choice between one course of action that has clearly all the advantages and none of the disadvantages, and another course of action where all the disadvantages are to be found. In any direction, it is a very careful and difficult balance, with pluses and minuses on both sides of the ledger.
Welsh: Wel, y wers, Lywydd, yr wyf i'n ei chymryd gan weddill y byd yw'r union bwynt a wnaeth Mick Antoniw, fod Llywodraethau ledled Ewrop ac yn ehangach yn gorfod gweithredu yn wyneb ton newydd o'r feirws hwn yn ystod amodau'r gaeaf, gyda ffyrnigrwydd na ragwelwyd yn y modelu a wnaed mewn sawl rhan o'r byd. Ac, wrth gwrs, roeddem ni'n gwylio yn ofalus iawn yr hyn a ddigwyddodd ddoe yn yr Almaen, yn yr Iseldiroedd, yn yr Eidal. A byddaf yn trafod gyda Michael Gove, yn uniongyrchol, yn ddiweddarach heddiw pa un a yw'r cytundeb pedair gwlad a sicrhawyd gennym ni yn dal i fod ag ychydig mwy o fanteision nag anfanteision, neu a oes gwahanol gydbwysedd y dylem ni ei daro. I'r naill gyfeiriad neu'r llall, Llywydd, bydd niwed yn cael ei wneud. Bydd niwed yn cael ei wneud pa un a yw pobl yn dod at ei gilydd dros y Nadolig mewn ffordd nad yw'n gyfrifol ac nad yw'n cadw at yr holl gyngor yr ydym ni wedi ei roi i bobl, neu, os byddwn ni'n ceisio atal pobl rhag cyfarfod dros y Nadolig, bydd gwahanol fath o niwed yn cael ei wneud - i synnwyr pobl o iechyd meddwl, i synnwyr pobl o sut y gallan nhw ymdopi drwy'r flwyddyn arbennig o anodd hon gyda'i gilydd. Nid yw'n ddewis llwyr rhwng un cam gweithredu sydd â'r holl fanteision yn amlwg a dim o'r anfanteision, a thrywydd arall lle gellir canfod yr holl anfanteision. I unrhyw gyfeiriad, mae'n gydbwysedd gofalus ac anodd iawn, â manteision ac anfanteision ar ddwy ochr y fantol.
English: I thank the Member for the question, Llywydd. The technical advisory cell provides co-ordination of the latest scientific and technical advice to support the Welsh Government decision making. This includes regular reviews of the evidence, analysis and advice from the UK's Scientific Advisory Group for Emergencies and a wide range of other national and international sources.
Welsh: Diolchaf i'r Aelod am y cwestiwn, Llywydd. Mae'r gell cyngor technegol yn cydgysylltu'r cyngor gwyddonol a thechnegol diweddaraf i gynorthwyo penderfyniadau Llywodraeth Cymru. Mae hyn yn cynnwys adolygiadau rheolaidd o'r dystiolaeth, dadansoddiad a chyngor gan Grŵp Cynghori Gwyddonol y DU ar Argyfyngau ac amrywiaeth eang o ffynonellau cenedlaethol a rhyngwladol eraill.
English: Thank you, First Minister. Throughout the pandemic, you have followed the advice provided to you by the technical advisory cell, yet the pandemic is raging out of control in Wales. Therefore, many people are concluding that there is a problem either with the advice or with its implementation. And as we cannot see the advice given to Ministers, just summaries, we can only conclude that the advice given could be suspect. First Minister, science doesn't operate in secret, it relies on rigorous peer review. So, will you commit to fully publishing all scientific advice given to Ministers, and establish a scientific review board to red-team all COVID-19 control measures before they're introduced? Thank you. Diolch.
Welsh: Diolch yn fawr, Prif Weinidog. Drwy gydol y pandemig, rydych chi wedi dilyn y cyngor a roddwyd i chi gan y gell cyngor technegol, ac eto mae'r pandemig yn ymledu'n ffyrnig ac allan o reolaeth yn llwyr yng Nghymru. Felly, mae llawer o bobl yn dod i'r casgliad bod problem naill ai gyda'r cyngor neu gyda'i weithrediad. A gan na allwn ni weld y cyngor a roddir i Weinidogion, dim ond crynodebau, yr unig gasgliad y gallwn ni ddod iddo yw y gallai'r cyngor sy'n cael ei roi fod yn amheus. Prif Weinidog, nid yw gwyddoniaeth yn gweithredu yn gyfrinachol, mae'n dibynnu ar adolygiad trylwyr gan gymheiriaid. Felly, a wnewch chi ymrwymo i gyhoeddi'n llawn yr holl gyngor gwyddonol a roddir i Weinidogion, a sefydlu bwrdd adolygu gwyddonol i gynnal efelychiad tîm coch o'r holl fesurau rheoli COVID-19 cyn iddyn nhw gael eu cyflwyno? Diolch.
English: Well, Llywydd, the problem is not with the advice or with its implementation. The problem is the virus. If the advice was wrong uniquely here in Wales, then how is it that, as we heard in the last question, Governments in other parts of the world are facing exactly the same dilemmas? We are dealing with a virus that doesn't behave in the way that models always predict, doesn't respond to some of the measures that were expected to be efficacious, where we saw yesterday evidence of a new variant emerging, which will potentially pose new challenges to us. The problem is not the advice; the advice is as good advice as you can get. The problem is dealing with a virus that is full of unexpected and difficult surprises, and where there is no single, simple approach to be found anywhere in the world that can be picked up from one part of the globe and dropped down in another with a guarantee of success.
Welsh: Wel, Llywydd, nid y cyngor na'i weithrediad yw'r broblem. Y feirws yw'r broblem. Os oedd y cyngor yn anghywir yn unigryw yma yng Nghymru, yna sut gallai fod yn wir, fel y clywsom ni yn y cwestiwn diwethaf, bod Llywodraethau mewn rhannau eraill o'r byd yn wynebu'r un cyfyng-gyngor yn union? Rydym ni'n ymdrin â feirws nad yw'n ymddwyn yn y ffordd y mae modelau bob amser yn ei rhagweld, nad yw'n ymateb i rai o'r mesurau y disgwyliwyd iddyn nhw fod yn effeithiol, lle gwelsom ni dystiolaeth ddoe o amrywiolyn newydd yn dod i'r amlwg, a fydd o bosibl yn creu heriau newydd i ni. Nid y cyngor yw'r broblem; mae'r cyngor gystal cyngor ag y gallwch chi ei gael. Y broblem yw ymdrin â feirws sy'n llawn bethau annisgwyl ac anodd, a lle nad oes un dull syml i'w ganfod yn unman yn y byd y gellir ei godi o un rhan o'r byd a'i ollwng mewn un arall gyda sicrwydd o lwyddiant.
English: First Minister, recent correspondence from my constituents shows that this period has, understandably, taken a negative toll on the mental health of the population's most vulnerable. This correspondence, of course, is indicative of a larger scale and immediate problem that is facing the Welsh public as a whole. In fact, the results of a recent survey by Swansea and Cardiff universities revealed that approximately half of its 13,000 participants reported clinically significant psychological distress, with about 20 per cent saying they were suffering severe effects. However, there is very little mention or acknowledgement noted in the technical advisory cell briefings. So, I believe that it's crucial now, as we're moving towards more stringent measures, that this Welsh Government does all it can to ensure that access to loneliness support groups and mental health support services is ensured. So, is it possible that, when you are working with your scientific advisers and you are publishing the TACs, you could possibly give acknowledgement to those suffering with the mental health impacts to ensure that these briefings consider the impact - and the severe impact, I should say - of restrictions on loneliness, social isolation and mental health issues? Thank you.
Welsh: Prif Weinidog, mae gohebiaeth ddiweddar gan fy etholwyr yn dangos bod y cyfnod hwn, yn ddealladwy, wedi cael effaith negyddol ar iechyd meddwl y rhai mwyaf agored i niwed yn y boblogaeth. Mae'r ohebiaeth hon, wrth gwrs, yn arwydd o broblem ar raddfa fwy ac uniongyrchol sy'n wynebu'r cyhoedd yng Nghymru yn gyffredinol. Yn wir, datgelodd canlyniadau arolwg diweddar gan brifysgolion Abertawe a Chaerdydd bod tua hanner y 13,000 o bobl a gymerodd ran wedi nodi gofid seicolegol clinigol sylweddol, a dywedodd tua 20 y cant eu bod nhw'n dioddef effeithiau difrifol. Fodd bynnag, ychydig iawn o sôn na chydnabyddiaeth a geir ym mhapurau briffio'r gell cyngor technegol. Felly, rwy'n credu ei bod hi'n hanfodol nawr, gan ein bod ni'n symud tuag at fesurau llymach, bod y Llywodraeth Cymru hon yn gwneud popeth o fewn ei gallu i sicrhau bod mynediad at grwpiau cymorth unigrwydd a gwasanaethau cymorth iechyd meddwl yn cael ei sicrhau. Felly, a yw hi'n bosibl, pan fyddwch chi'n gweithio gyda'ch cynghorwyr gwyddonol ac yn cyhoeddi papurau briffio'r gell cyngor technegol, y gallech chi gydnabod y rhai sy'n dioddef o'r effeithiau iechyd meddwl i sicrhau bod y papurau briffio hyn yn ystyried yr effaith - a'r effaith ddifrifol, dylwn i ddweud - cyfyngiadau ar unigrwydd, ynysu cymdeithasol a phroblemau iechyd meddwl? Diolch.
English: First Minister, could I ask what efforts you have made to reach out to the main party leaders in order to keep them informed of the medical and scientific advice and the data and the difficult choices to be made? At this time of a continuing national crisis, facing a continuing pandemic, the people of Wales would hope that all political leaders and spokespeople would seek every opportunity to be well informed and would also expect the First Minister to make those opportunities available to the opposition. So, can I ask, have you had that good and timely engagement with the main opposition party leaders so that they can themselves engage as fully as possible in the challenges we face in Wales, and so that their public pronouncements can be well informed and promote this message of saving lives, protecting our precious NHS and the people who at this very moment are working on the front line in dangerous and difficult circumstances?
Welsh: Prif Weinidog, a gaf i ofyn pa ymdrechion yr ydych chi wedi eu gwneud i gysylltu gydag arweinyddion y prif bleidiau er mwyn rhoi'r wybodaeth ddiweddaraf iddyn nhw am y cyngor meddygol a gwyddonol a'r data a'r dewisiadau anodd sydd i'w gwneud? Ar yr adeg hon o argyfwng cenedlaethol parhaus, gan wynebu pandemig parhaus, byddai pobl Cymru yn gobeithio y byddai pob arweinydd a llefarydd gwleidyddol yn ceisio manteisio ar bob cyfle i fod yn wybodus a bydden nhw hefyd yn disgwyl i'r Prif Weinidog sicrhau bod y cyfleoedd hynny ar gael i'r wrthblaid. Felly, a gaf i ofyn, a ydych chi wedi cael yr ymgysylltiad da ac amserol hwnnw gydag arweinyddion y prif wrthbleidiau fel y gallan nhw eu hunain gymryd rhan mor llawn â phosibl yn yr heriau sy'n ein hwynebu ni yng Nghymru, ac fel y gall eu datganiadau cyhoeddus fod yn wybodus a hyrwyddo'r neges hon o achub bywydau, diogelu ein GIG gwerthfawr a'r bobl sydd ar yr union adeg hon yn gweithio ar y rheng flaen o dan amgylchiadau peryglus ac anodd?
English: Llywydd, I thank Huw Irranca-Davies for that. For many months now, we have had a pattern on a Wednesday morning of a meeting involving both the leader of the opposition and the leader of Plaid Cymru to make sure that we are able to share with them, sometimes on a reasonably confidential - necessarily confidential - basis the advice that comes to Welsh Government, and I'm very grateful to both of them for the time that they've taken and the efforts they've made to be available and to participate in those meetings. I don't think the leader of Plaid Cymru has missed a single one of them. And I have done my best, when we are coming to major decisions and major announcements, to make a telephone call to the leaders of the Conservative Party and Plaid Cymru in advance of that, so that they are at least sighted on what it is that we are trying to achieve. And I agree with what Huw Irranca-Davies said, that the more those opportunities are taken, the better able we are to try and, where we are able to do so, send common messages out to people in Wales about the nature of the public health emergency we continue to be gripped by and the actions that we can take in our own lives as well as the action that the Government can take to make a difference to it.
Welsh: Llywydd, diolchaf i Huw Irranca-Davies am hynna. Ers misoedd bellach, rydym ni wedi cael patrwm ar fore Mercher o gyfarfod sy'n cynnwys arweinydd yr wrthblaid ac arweinydd Plaid Cymru i wneud yn siŵr ein bod ni'n gallu rhannu gyda nhw, weithiau ar sail weddol gyfrinachol - anghenrheidiol gyfrinachol - y cyngor sy'n dod i Lywodraeth Cymru, ac rwy'n ddiolchgar iawn i'r ddau ohonyn nhw am yr amser y maen nhw wedi ei roi a'r ymdrechion y maen nhw wedi eu gwneud i fod ar gael ac i gymryd rhan yn y cyfarfodydd hynny. Nid wyf i'n credu bod arweinydd Plaid Cymru wedi colli yr un ohonyn nhw. Ac rwyf i wedi gwneud fy ngorau, pan fyddwn ni'n dod at benderfyniadau mawr a chyhoeddiadau mawr, i wneud galwad ffôn i arweinyddion y Blaid Geidwadol a Phlaid Cymru ymlaen llaw, fel eu bod nhw o leiaf yn ymwybodol o'r hyn yr ydym ni'n ceisio ei gyflawni. Ac rwy'n cytuno â'r hyn a ddywedodd Huw Irranca-Davies, mai'r mwyaf o'r cyfleoedd hynny a gymerir, y gorau y byddwn ni'n gallu ceisio, lle gallwn ni wneud hynny, anfon negeseuon cyffredin i bobl yng Nghymru am natur yr argyfwng iechyd cyhoeddus yr ydym ni'n dal yn ei afael a'r camau y gallwn ni eu cymryd yn ein bywydau ein hunain yn ogystal â'r camau y gall y Llywodraeth eu cymryd i wneud gwahaniaeth i hynny.
English: Questions now from the party leaders. First of all, the leader of the Conservatives, Paul Davies.
Welsh: Cwestiynau nawr gan arweinwyr y pleidiau, ac felly yn gyntaf arweinydd y Ceidwadwyr, Paul Davies.
English: Diolch, Llywydd. First Minister, as you know, unfortunately, Wales has the highest COVID-19 infection rate in the UK, and eight of the UK's top-10 worst infected areas are currently in Wales, with Merthyr Tydfil, Neath Port Talbot and Bridgend all in the top three. Naturally, speculation still remains over whether further measures will be introduced and how those restrictions could affect people's lives and livelihoods. First Minister, with cases so high in Wales, can you tell us when you intend to make a decision on any further restrictions in Wales? And given that the Welsh Government's own coronavirus control plan confirms that a case rate of more than 300 cases per 100,000 people is under alert level 4, can you tell us whether you are now looking to escalate Wales to the next level?
Welsh: Diolch, Llywydd. Prif Weinidog, fel y gwyddoch, yn anffodus, Cymru sydd â'r gyfradd heintio COVID-19 uchaf yn y DU, ac mae wyth o'r 10 ardal fwyaf heintiedig yn y DU yng Nghymru ar hyn o bryd, gyda Merthyr Tudful, Castell-nedd Port Talbot a Phen-y-bont ar Ogwr i gyd yn y tri uchaf. Yn naturiol, ceir dyfalu o hyd ynghylch pa un a fydd mesurau pellach yn cael eu cyflwyno a sut y gallai'r cyfyngiadau hynny effeithio ar fywydau a bywoliaeth pobl. Prif Weinidog, gydag achosion mor niferus yng Nghymru, a allwch chi ddweud wrthym ni pryd yr ydych chi'n bwriadu gwneud penderfyniad am unrhyw gyfyngiadau pellach yng Nghymru? Ac o gofio bod cynllun rheoli coronafeirws Llywodraeth Cymru ei hun yn cadarnhau bod cyfradd achos o fwy na 300 o achosion fesul 100,000 o bobl o dan lefel rhybudd 4, a allwch chi ddweud wrthym ni pa un a ydych chi'n bwriadu symud Cymru i fyny i'r lefel nesaf erbyn hyn?
English: Llywydd, I thank Paul Davies for that question. We will be looking every single day this week at the way that the figures in Wales are moving. I said at my press conference on Friday that unless we see signs that the current rise is being arrested and reversed, then it is inevitable that further measures will be needed. Now, we took an important set of measures a week ago last Friday in relation to attractions and hospitality. We took further measures last week in relation to schools and outdoor attractions. We have to be able to allow those interventions an opportunity to work. If we do not see them working, as I said on Friday, then it is I think inevitable that further actions will be necessary in order to stem the flow of coronavirus as we see it in Wales today. And I'll be doing that every day this week.
Welsh: Llywydd, diolchaf i Paul Davies am y cwestiwn yna. Byddwn yn edrych bob un dydd yr wythnos hon ar y ffordd y mae'r ffigurau yng Nghymru yn symud. Dywedais yn fy nghynhadledd i'r wasg ddydd Gwener, oni bai ein bod ni'n gweld arwyddion bod y cynnydd presennol yn cael ei atal a'i wrthdroi, yna mae'n anochel y bydd angen mesurau pellach. Nawr, cyflwynwyd cyfres bwysig o fesurau wythnos i ddydd Gwener diwethaf o ran atyniadau a lletygarwch. Cymerwyd mesurau pellach gennym ni yr wythnos diwethaf o ran ysgolion ac atyniadau awyr agored. Mae'n rhaid i ni allu rhoi cyfle i'r ymyraethau hynny weithio. Os na fyddwn ni'n eu gweld nhw'n gweithio, fel y dywedais ddydd Gwener, yna rwy'n credu ei bod hi'n anochel y bydd angen cymryd camau pellach i atal llif y coronafeirws fel y'i gwelwn yng Nghymru heddiw. A byddaf yn gwneud hynny bob dydd yr wythnos hon.
English: First Minister, whilst the COVID pandemic continues to escalate in most parts of Wales, there are still some valid concerns from many across the country about the negative consequences of further restrictions, in particular, as you said earlier, the effect on people's mental health. As my colleague the Member for Aberconwy said earlier, last month, Mind Cymru teamed up with researchers at Cardiff and Swansea universities to speak to more than 13,000 people about the impact of the pandemic on mental health in Wales, and their research showed that around half of the participants showed clinically significant psychological distress, with around 20 per cent reporting severe effects. Therefore, we can't be under any illusions that further restrictions could make life difficult for a lot of people, and it's crucial that the Welsh Government signposts support and ensures that mental health services are accessible to those who actually need them. As the Welsh Government makes its decision on the next steps for Wales, can you tell us what mental health impact assessment has been carried out in relation to any further restrictions? Could you tell us what additional support will be made available to people who need it, and how will the Welsh Government signpost services and encourage people to ask for help should they feel that their mental health is suffering as a result of any further restrictions?
Welsh: Prif Weinidog, er bod pandemig COVID yn parhau i waethygu yn y rhan fwyaf o rannau o Gymru, ceir rhai pryderon dilys o hyd gan lawer ledled y wlad am ganlyniadau negyddol cyfyngiadau pellach, yn enwedig, fel y dywedasoch yn gynharach, yr effaith ar iechyd meddwl pobl. Fel y dywedodd fy nghyd-Aelod, yr Aelod dros Aberconwy yn gynharach, fis diwethaf, aeth Mind Cymru ati gydag ymchwilwyr ym mhrifysgolion Caerdydd ac Abertawe i siarad â mwy na 13,000 o bobl am effaith y pandemig ar iechyd meddwl yng Nghymru, a dangosodd eu gwaith ymchwil bod tua hanner y rhai a gymerodd ran yn dangos gofid seicolegol clinigol sylweddol, gyda thua 20 y cant yn adrodd effeithiau difrifol. Felly, allwn ni ddim twyllo ein hunain na allai cyfyngiadau pellach wneud bywyd yn anodd i lawer o bobl, ac mae'n hanfodol bod Llywodraeth Cymru yn cyfeirio at gymorth ac yn sicrhau bod gwasanaethau iechyd meddwl yn hygyrch i'r rhai sydd eu hangen mewn gwirionedd. Wrth i Lywodraeth Cymru wneud ei phenderfyniad ar y camau nesaf i Gymru, a allwch chi ddweud wrthym ni pa asesiad o'r effaith ar iechyd meddwl sydd wedi cael ei gynnal o ran unrhyw gyfyngiadau pellach? A allech chi ddweud wrthym ni pa gymorth ychwanegol a fydd ar gael i bobl sydd ei angen, a sut y bydd Llywodraeth Cymru yn cyfeirio gwasanaethau ac yn annog pobl i ofyn am gymorth os ydyn nhw'n teimlo bod eu hiechyd meddwl yn dioddef o ganlyniad i unrhyw gyfyngiadau pellach?